Viborger Samler, 1847-07-01
Jndenlandske Efterretninger. Den sjællandske Jernbane blev i Søndags paa en høitidelig Maade aabnet. Banen og de forskjellige Bygninger vare i den Anledning smykkede med Flag og Guirlander. DD. M. Kongen og Dronningen med Suite indfandt sig præcise Kl. 12 og blev under Kanonsalutering og Musik modtagne af Bestyrelsen, og efterat have beseet nogle Localer, begave Allerhøistsamme sig ind i det store decorerede Locale i Banegaarden, hvor Prof. og Raadmand David paa Bestyrelsens Vegne, i Overværelse af de indbudne omtrent 200 Personer af forskjellige Classer, og deriblandt Statsministrene, andre høie Embedsmænd og flere Auctoriteter, holdt en Tale, som Hs. Maj. Kongen. besvarede paa den huldrigste Maade, yttrende sin allerhøieste Tilfredshed med Banens Fuldendelse, og, idet Han erkjendte dens store Vigtighed og Gavn for Landet, forsikkrede Han tillige, at Jngen kunde have meere Jnteresse for Jernbanen og dens Fremme end Han. Et "Leve for Hs. M. fulgte efter disse Yttringer under almindelig Acclamation, og et lignende udbragtes derpaa for Hds. Maj. Dronningen. Dernæst begave DD. M. Sig tilden for Allerhøistsamme med Krone, Flag og Grønt smykkede Vogn. Toget bestod desuden af 10 Vogne for de af Directionen Indbudne. Kl. 12 3/4 sattes Toget i Gang. Haverne og Eiendommene, som grændse op til Jernbanen, vare besatte med Folk, der hilsede DD. M. med Jubel, som atter gjentoges af de mange Mennesker, der vare forsamlede paa de forskjellige Stationer, da Kongeparret passerede forbi. Ved Jndkjørselen til den roeskildske Banegaard paraderede Byens borgerlige Corps. D. M. begave Sig nu tilfods, ledsagede af samtlige Jndbudne til den smagfuldt decorerte Sal, og deeltoge i den der anrettede Frokost. Ved Bordet udbragtes Kongens Skaal af Professor David, som indledede denne med en kort Tale; Skaalen blev drukken med megen Enthusiasme og besvaredes med nogle Ord af Hs. Maj., der tillige udbragte en Skaal for Jernbanens Held og Fremme. Derefter udbragtes Skaalen for Hs. Maj. Dronningen ligeledes af Prof. David, med en meget smuk og hjertelig Jndledningstale. Denne Skaal blev ligeledes modtagen med megen Acclamation. Efter et kort Ophold reiste D. Maj. Sig, og begave Sig nu med Deres Suite til Roeskilde Domkirke for der at overvære Hr. Hansens Orgel Concert. - Da DD. M. havde forladt Banegaarden begave en stor Deel af Selskabet sig atter tilbords og ved denne Leilighed udbragtes flere Skaaler, deriblandt for Bestyrelsen, den kgl. Commissarius, Overingenieur Radford, Capt. Jess o. fl.; især blev Radfords Skaal drukket med megen Enthusiasme, der maa betragtes som almindelig Anerkjendelse af hans herligt udførte Arbeide. Jblandt de Jndbudte var ogsaa Englænderen John Lord fra Birmingham, som paa Engelsk holdt en Tale, hvori han yttrede sig høist fordeelagtigt om Banen og meget smig rende udtalte sig om det lykkelige Danmark. Ligeledes saaes ogsaa blandt de Jndbudte den norske Høiesteretsjustitiarius Bull og Assessor Morgenstjerne. En glad og munter Stemning herskede ved Bordet. Det første Tilbagetog forlod Roeskilde Kl. 4 og ankom paa Banegaarden i Kbhvn. efter 40 Minuters Fart. Alle Bygningerne paa de forskjellige Stationer vare smukt decorerede ligesom et Musikcorps var placeret ved hver af disse Stationer. DD. M. holdt senere Taffel paa Palaiet i Roeskilde, hvortil vare indbudne Ministrene og flere høie Embedsmænd. Efter Taflet begave DD. M. Sig til Sorgenfri. (Bl. Td.)¬